Neolīta revolūcija
Neolīta revolūcija ir arheoloģijā lietots termins, lai apzīmētu pāreju no mednieku-vācēju dzīvesveida uz pastāvīgu apmetņu ierīkošanu un zemkopības apgūšanu. Neolīta kultūras periods Eiropā sākās 6. gadu tūkstotī p.m.ē. ar Anatolijas zemkopju ieceļošanu, bet Eiropas ziemeļu daļā (Skandināvijā un Baltijā) Neolīta revolūcija sākās apmēram 2000. gadā p.m.ē. pēc indoeiropiešu valodās runājošo iedzīvotāju ieceļošanas.